Parti Sosialis Malaysia

Parti Sosialis Malaysia (Tulisan Jawi: ڤرتي سوسياليس مليسيا) (singkatan: PSM) merupakan sebuah parti politik berideologikan sosialisme di Malaysia. PSM ditubuhkan hampir sembilan tahun setelah Parti Rakyat Malaysia (PRM) lantaran parti itu yang menggugurkan 'Sosialis' dari nama asalnya Parti Sosialis Rakyat Malaysia (PSRM). PSM ini ditubuhkan pada tahun 1998, tetapi pendaftaran parti ini selalu ditolak dengan alasan "mengancam keselamatan negara". Namun demikian, parti ini masih menghantar calon bertanding dalam Pilihan Raya Umum dengan tiket parti pembangkang lain. Akhirnya PSM dapat pendaftaran pada 19 Ogos 2008 setelah penyelesaian kes itu di luar mahkamah.

Akhirnya pada 10 September 2008, parti ini berjaya didaftar dan wakil rakyat parti ini bermula mewakili parti ini di dewan undangan. Sebelum itu kedua-dua orang wakil rakyat yang sedia ada mewakili Parti Keadilan Rakyat (PKR) selepas menang dengan tiket PKR.

Pilihan raya 
Disebabkan parti ini tidak dapat didaftarkan, oleh itu calon-calon yang dihantar terpaksa bertanding dengan tiket parti lain. Dalam Pilihan Raya Umum Malaysia 1999, mereka menggunakan tiket Parti Tindakan Demokratik (DAP). Tetapi menjelang Pilihan Raya Umum Malaysia 2004, DAP enggan membantu PSM dengan tuduhan "tidak pernah bertegur sapa", oleh itu calon-calon PSM beralih mendapat bantuan daripada Parti Keadilan Nasional (KeADILan). 

Dalam Pilihan Raya Umum Malaysia 2008, Parti Keadilan Rakyat (PKR) yang menggantikan Parti Keadilan Nasional (KeADILan) setelah bergabung dengan Parti Rakyat Malaysia (PRM) terus membenarkan calon-calon PSM bertanding dengan tiket PKR. Namun terdapat seorang calon PSM yang bertanding sebagai seorang calon bebas menggunakan lambang kunci, iaitu calon untuk kawasan Dewan Undangan Negeri Jelapang di negeri Perak. Di kawasan ini sudah terdapat seorang calon parti pembangkang, iaitu Hee Yit Foong dari DAP. S. Arutchelvan juga bertanding bagi DUN Semenyih di Selangor. Akhirnya, PSM mempunyai dua orang calon yang menang di bawah tiket PKR, iaitu Michael Jeyakumar dari kawasan Parlimen Sungai Siput negeri Perak, dan Pengerusi parti Dr. Mohd Nasir Hashim dari kawasan DUN Kota Damansara negeri Selangor.

Presiden PSM

Kepimpinan 

Pengerusi
Dr Michael Jeyakumar Devaraj
Timbalan Pengerusi
S. Arutchelvan
Setiausaha Agung
Sivarajan Arumugam
Timbalan Setiausaha Agung
K. S. Bawani
Bendahari
Soh Sook Hua
Timbalan Bendahari
T. Simon
AJK Pusat
Khairul Nizam @ Aduka
Julius Choo Chon Kai
 Mohanarani Rasaiah
 Letchimi Devi
 Sivaranjani Manickam
 Karthiges
 Chong Yee Shan
 Nalini Elumalai
 Parameiswary Elumalai
 Mahira Muliotoh
 Kohila
 Cheong Huei Ting
Ketua Pemuda PSM
Arveent Kathirtchelvan

Lihat juga 
 Senarai parti politik Malaysia
 Politik Malaysia
 Barisan Sosialis

Rujukan

Pautan Luar
Socialist Party of Malaysia: Building socialism while capitalism crumbles, Links – International Journal of Socialist Renewal

 
Parti politik sosialis di Malaysia
Parti politik di Johor
Parti politik di Kedah
Parti politik di Kelantan
Parti politik di Melaka
Parti politik di Negeri Sembilan
Parti politik di Pahang
Parti politik di Perak
Parti politik di Pulau Pinang
Parti politik di Selangor
Parti politik di Sarawak
Parti politik di Wilayah Persekutuan